กวีประชาไท: ฉันอยากเป็นคนดี
ฉันอยากเป็นคนดีมีศรีศักดิ์ ให้ความรักปวงประชาน่าสงสารซ่อมสิ่งชำรุดหลุดพันธนาการ ทนทรมานมานานหลายขวบปีจะเปลี่ยนแปลงสังคมที่อมทุกข์ สร้างความสุขสดชื่นรื่นฉวีมิติใหม่นำเสนอเจอสิ่งดี มีชีวีวิถีทางสล้างใจการเมืองคือเรื่องเรืองอำนาจ ฉันมุ่งมาดหาญกล้าท้าสมัยเสนอชื่อเลื่องลือระบือไกล เลือกฉันไว้ไม่ผิดคิดให้ดีหากได้เป็นได้เห็นเฉกเช่นฉัน จะมีวันฝันเด่นเค้นหมองศรีมีวันสุขเลิศล้นพ้นทวี ทุกทิวาราตรีฤดีกาลทุกน้ำคำฉันพร่ำร่ำไปทั่ว ละความชั่วล้อมรั้วดีมีรากฐานเสียสละอุทิศตนพ้นภัยพาล หยาดคำหวานชื่นรื่นวิงวอนสุดทางฝั่งฝันฉันคืออำนาจ ยืดองอาจดั่งตะวันสาดสิงขรเกียรติยศสูงสุดผุดหมู่ภมร รุ่งเรืองขจรก่อนลับจำจากลาจงหมั่นสร้างความดีที่เหมาะสม จะไม่ลื่นล้มกลิ้งทิ้งซ้ายขวารู้จักบุญคุณคนตามจรรยา ได้เวลาส่งมอบตอบแทนคุณพี่เพื่อนผองน้องสนิทมิตรชิดใกล้ คนแดนไกลให้ทุนรอนช้อนเกื้อหนุนผู้เมตตาวาณิชย์จิตเจือจุน มีพระคุณล้นเหลือเอื้ออารีมีอำนาจบาตรใหญ่ใกล้แค่เอื้อม ไม่มีเสื่อมราคาจ้ารัศมีจะเปลี่ยนแปลงสังคมใหม่ไม่ไยดี จะยอมพลีชีวีนี้เพื่อใครเป็นกันอยู่วันนี้นี่ดีแล้ว พิศเพริศแพร้วแก้วตาจะหาไหนตื่นแต่เช้าบ่ายสายยังหายใจ หวังอะไรความใหม่ใสเรืองรองยังกอบโกยโหยหาบ้าอำนาจ อยากอยู่ยงองอาจชาติผยองอยากอยู่อย่างทางสมัยไฟเนืองนอง ปืนประคองตรองกอดพลอดรัดกันฉันอยากเป็นคนดีมีศรีศักดิ์ มีความรักห่วงหาประชาสรรค์มีอำนาจวาสนามาพร้อมกัน คือสวรรค์ชั้นฟ้าน่าท้าทาย 
ฉันอยากเป็นคนดีมีศรีศักดิ์ ให้ความรักปวงประชาน่าสงสารซ่อมสิ่งชำรุดหลุดพันธนาการ ทนทรมานมานานหลายขวบปีจะเปลี่ยนแปลงสังคมที่อมทุกข์ สร้างความสุขสดชื่นรื่นฉวีมิติใหม่นำเสนอเจอสิ่งดี
ปลายนา ฤดูฝน,คนดี,กวีประชาไท